Tyršovo nábrežie (Bratislava)

Tyršovo nábrežie je nábrežie Dunaja v Bratislave v mestskej časti Petržalka v okrese Bratislava V. Je pomenované podľa Miroslava Tyrša, zakladateľa organizovaného telovýchovného hnutia Sokol.

Z juhu je ohraničené komunikáciou Viedenská cesta, ktorá ho oddeľuje od Sadu Janka Kráľa. Nachádza sa tu divadlo Aréna a dve štýlové reštaurácie Au café a Leberfinger.

V 80. a 90. rokoch 20. storočia sa tu nachádzal Lunapark, začiatkom 21. storočia bol odstránený a odvtedy sa nábrežie používa na kultúrne-spoločenské a rekreačné akcie.

Pretože nábrežie je záplavové územie, neuvažuje sa o novom sprevádzkovaní zábavného parku na tomto území, nábrežie sa má naďalej využívať na kultúrno-spoločenské akcie.

V júni 2005 sa tu odohral koncert britského speváka Eltona Johna.

V novembri 2005 tu boli napadnutí študenti, jeden z nich, Daniel Tupý zraneniam podľahol.

Referencie

Iné projekty 

Petržalka
Nábrežia v Bratislave